Mano Xelîl
Mano Xelîl an jî Mano Khalil (jdb. 1970 li Qamişloyê, Rojavayê Kurdistanê, Sûrî) derhênerekî kurd e. Mano Xelîl li beşa Kurdistana bin destê Sûriyê hate dinyayê, bavê wî kurdê başûrî ye û dayika wî bakuriya ji derdora Mêrdîne ye. Xelîl dibistana xwe ya seretayî û lîse li bajarê Qamişlo qedand. Pişt re li Şamê dîrok û qanûn xwend, lê dest ji xwendinê berda û di sala 1986an de berê xwe da Çekoslovakya û li wir Akademiya Sînemayê di bin destê mamoste Stanislav Parnicky de li akademiya derhênêrî di sala 1993an de qedand. Mano Xelîl niha li Swîsreyê dijî û weke derhênêr, hilberîner, amadekar û kamêrakêş xebata xwe didomîne.